GiliGold/VAD_KnessetCorpus huggingface dataset:
אבשלום וילן: האבסורד הגדול ביותר פה, שחוק הבריאות, וכל הנושאים הסוציאליים שאנחנו ממשיכים לתבוע, במקום שיידונו בוועדה הרלוונטית, הולכים למכבש של ועדת כספים וראינו את ההצגה הזו בשש בבוקר בפעם הקודמת, כולם ישנים, והאוצר, מול שלושה חברים מהאופוזיציה מעביר את מה שהוא רוצה.
אבשלום וילן: אני קורא למפלגת העבודה לא להסכים לנושא הזה.
אבשלום וילן: הפגיעה הזו חייבת להידון רק בוועדת העודה והרווחה ולפי איך שהוועדה תתעכב על זה.
רוני בר-און: חבר הכנסת מאיר פרוש בבקשה.
מאיר פרוש: קשה מאד בדקה וחצי להתייחס להרבה סעיפים שרציתי להתייחס להם ולומר את מה שאני חושב שצריך להיות, ומה שרוב החברים חושבים שבאמת צריך להיות.
מאיר פרוש: אבל אני רוצה להתייחס לנוסח הדורסני שלך, היו"ר.
מאיר פרוש: הרי אתה יודע שאתה במצב לא נוח כלפינו, הזמנת אותנו ל- 9:45 בבוקר, היית שותף בישיבה כזו שב- 10:25 נכנסת לישיבה.
מאיר פרוש: אתה מבקש להכתיב לנו מבלי שיש לנו זכות הבעה לומר מה אני חושב בסעיף כזה או אחר, לזה אתה נותן לי דקה וחצי.
מאיר פרוש: כשחבר ועדה מדבר אתה מנהל דו שיח עם רשף חן על נושאים אחרים וצועק על חבר כנסת אחר מדוע הוא מדבר עם מישהו אחר.
מאיר פרוש: זו דורסנות, ואני חושב שאסור לך לעשות דבר כזה.
מאיר פרוש: אתה יושב-ראש ועדת כנסת, מאחורי כל המילים האלו כאילו אנחנו מחפשים את כבודם של חברי הכנסת, אתה נותן יד לדריסת כבודם של חברי הכנסת בזה שאתה גורם לזה שלא תהיה לנו זכות דעה והבעה על כל הסעיפים.
מאיר פרוש: אחר כך אתם באים כקואליציה.
מאיר פרוש: ואל תשאלו מדוע מכים בכם בראשי הרשויות.
דני יתום: אני מבקש להצטרף לאלה שמוחים על סדר הדיון הזה.
דני יתום: זה בלתי מתקבל על הדעת שנשב כאן לאחר שעשינו את מה שעשינו, מי מאתנו שהתכונן יותר ומי פחות ובסופו של דבר אנחנו מתבקשים לומר אמן על דבר ... דליה, את יושבת ראש הסיעה שלי...
רוני בר-און: אתה מדבר נגדה, דרך אגב.
דני יתום: בלתי מתקבל על הדעת שלא תהיה לנו אפשרות להביע את דעתנו בזמן הקצר הזה.
דני יתום: יכול להיות שהייתי תומך ויכול להיות שלא הייתי תומך, אבל אף אחד מאתנו לא חותמת גומי.
דני יתום: זה בלתי מתקבל על הדעת שנהפוך להיות חותמות גומי.
דני יתום: לכן הדיון הזה הוא לקלס וללעג ובוודאי לא צריך לשמש דוגמא לא לישיבת ועדת כנסת ולא לישיבת מליאת הכנסת.
דני יתום: שאלה לסיום, מה עם הטלוויזיה החינוכית?
רוני בר-און: בוועדת הכספים.
רוני בר-און: חבר הכנסת אחמד טיבי בבקשה.
אחמד טיבי: המצב גרוע יותר מהקדנציה הקודמת.
אחמד טיבי: גם החלוקה - - -
דליה איציק: לא הספקתי לעדכן אותם, הם צודקים.
מאיר פרוש: צריכים לגמור דיון של שלוש שעות ב- 20 דקות, זו בושה וחרפה.
רוני בר-און: אני מבקש לא להפריע, חבר הכנסת פרוש, קבלת זמן להביע את דעתך, שפכת קיטונות של רותחין על יושב-ראש הוועדה, חבל על הזמן שבזבזת.
אחמד טיבי: לפי קו המחשבה הזה אני מבין שהדיון בכנסת בנושא חוק ההסדרים יהיה שעה לכל היותר אם פה זה ב- 20 דקות.
אחמד טיבי: לכן, דבר ראשון, אם היה סיכום, הוא לא מקובל עלינו, ואני חושב שאני מדבר בשם רבים, דבר שני, אני מציע שמפלגת העבודה וכל חברי האופוזיציה, לא יהיו שותפים לדיון הזה לא במליאה ולא בוועדה.
שאול יהלום: היה סיכום, מה אתה ילד?
שאול יהלום: דליה איציק ויצחק הרצוג הסכימו.
רוני בר-און: אני מבקש להכניס את חבר הכנסת טל כדי לתת לו להתבטא.
אבשלום וילן: אפשר לשמוע את חוות הדעת של היועצת המשפטית?
רוני בר-און: למה אתה מנהל לי את הישיבה?
רוני בר-און: סדר הדוברים תם, אני חייב עוד מילה של התנצלות לנציב הדורות הבאים שהגיש נייר, שגם קבלתם אותו, ושעליו ניתנה חוות דעתו והצעה שהיא כמובן תפיסת עולמו המקצועית.
רוני בר-און: לא יהיה לנו מן לשמוע אותו בעל פה.
רוני בר-און: אני מבקש מהיועצת המשפטית לא לחזור על הדברים, ככל הניתן...
רוני בר-און: חבר הכנסת יתום אתה מפריע לי.
רוני בר-און: אני מאד שמח שתה יושב אתנו על שולחן הנשיאות.
דני יתום: לא ביקשתי את זה, פשוט כל המקומות האחרים היו תפוסים, הייתי מעדיף לשבת במקום אחר.
רוני בר-און: אבל אתה מפריע לי, אתה לא יכול להביע את הזעם שיש לך על החברים שלך, כלפי.
דני יתום: אין לי זעם על החברים שלי.
רוני בר-און: חבר הכנסת טל, יש לך זכות דיבור דקה וחצי כמו לכולם.
דוד טל: בסעיף 109 למשל העבירו בקדנציה הקודמת חוק שאנשים שהורשעו בדין לא יוכלו לקבל עבודות בממשלה.
דוד טל: הממשלה מביאה היום הצעת חוק שאנשים שהורשעו יכולים גם יכולים לקבל הצעות עבודה ויכולים להשתתף במכרזים.
דוד טל: המשמעות של זה שבעצם כשאנחנו באים לתקן את העולם, באים לתקן את החוקים, בממשלה של הליכוד, ששר המשפטים שלה קרא להסתדרות מאפיונרים, ואנשי העולם התחתון, והיא באה ושמה את הפשע על השולחן.
דוד טל: היא משאירה את הפשע ומי שעובר עבירות יכול גם יכול - - -
רוני בר-און: הרי אתה בקי ומנוסה ממני בוודאי וגם מרבים אחרים שנמצאים סביב השולחן, הדיון הוא לא בחוק, הדיון הוא בפיצול.
רוני בר-און: את כל מה שיש לך לומר בעניין החוק, דברים שמאד יכול להיות שאני מסכים אתך, ומצטרף אליך, תאמר בוועדה הרלוונטית.
דוד טל: אז אני אומר מילה בעניין הפיצולים.
נסים דהן: הרי אתה יודע שאם לא יפצלו לא יתנו - - -
רוני בר-און: חבר הכנסת דהן אל תמשיך להפריע.
נסים דהן: אתה לא רוצה לשמוע את האמת, זה הכוח שלך.
דוד טל: אני רוצה לומר בעניין הפיצול שאני חולק עליך וכל מה שהגישה היועצת המשפטית בעבר הוא אכן הבסיס של כל מה שאנחנו עושים.
רוני בר-און: גם הפעם זה היה בסיס.
דוד טל: אמרת שבעבר לא וגם הפעם לא.
דוד טל: אני מציע שנקבל את ההצעה של היועצת המשפטית כפי שקבעה לאיזה מהוועדות הנושאים ילכו.
אורית נוקד: אני רוצה לדעת אם הסעיף שעוסק בביטול חוק - - -
רוני בר-און: מה מספרו?
אורית נוקד: 115.
רוני בר-און: נשאר בוועדת הכספים.
רוני בר-און: מה שלא ציינתי נשאר בוועדת הכספים.
רוני בר-און: חבר הכנסת וילן אני מבקש ממך לעזוב מכיוון שאתה מדבר בטלפון, נחזיר אותך להצבעה.
רוני בר-און: גברתי היועצת המשפטית אני מבקש לא לחזור על מה שכתוב בטבלא שהגשת, שאני מודה לך והודיתי לך על הכנתה.
רוני בר-און: אני מבקש לשאול אותך שאלה אחת בגלל קוצר הזמן, האם הוועדה מחויבת לדרך שבה את רשמת בטבלא שלך, או שהוועדה סוברנית להחליט כפי שהיא מבקשת לעשות.
מאיר פרוש: עדיף שלא תעני לו.
רוני בר-און: חבר הכנסת פרוש אני קורא אותך לסדר פעם שניה.
דוד טל: אבל זו שאלה רטורית.
אנה שניידר: סעיף 117 לתקנון מקנה את הסמכות לוועדת לקבוע את הוועדות השונות שבהם תידון הצעת חוק, ובכלל זה גם הצעת החוק הזו.
אנה שניידר: את עמדתי המקצועית הבעתי בטבלא וכפי שהמלצתי גם במכתב הלוואי, המלצתי לא לסטות מהוראות התקנון אבל הסמכות היא שלכם.
אחמד טיבי: אני מבקש התייעצות סיעתית לעשר דקות.
רוני בר-און: התייעצות סיעתית חצי דקה.
רוני בר-און: נא להכניס את חבר הכנסת וילן להצבעה.
רוני בר-און: יש עוד חמש דקות מליאה יושב-ראש הכנסת לא הסכים לדחות אותה.
רוני בר-און: יש עוד מישהו שמבקש התייעצות סיעתית?
דוד טל: אם אדוני ייתן לנו 20 דקות לפחות.
רוני בר-און: אני לא אתן גם לפחות חמש דקות, אני נותן עכשיו דקה נוספת להתייעצות סיעתית לכל הסיעות.
דוד טל: איפה אני אמצא את אילנה כהן?
אחמד טיבי: אני חושב שזה ביזיון של העבודה.
רוני בר-און: חבר הכנסת טיבי אני מבקש אותך לא להפוך את זה לשוק ולא לצעוק.
אחמד טיבי: אתה הופך את זה לשוק.
רוני בר-און: חבר הכנסת דהן מחליף את חבר הכנסת יצחק כהן?
נסים דהן: כנראה.
רוני בר-און: חבר הכנסת וילן מחליף את זהבה גלאון?
אבשלום וילן: כנראה.
רוני בר-און: חבר הכנסת טל מחליף כנראה את חבר הכנסת פרץ.
רוני בר-און: ורוחמה אברהם מחליפה את חבר הכנסת מיכאל איתן.
נסים דהן: הצעה לסדר ההצבעה, אני מבקש להצביע סעיף סעיף.
רוני בר-און: קבעתי כבר את סדר ההצבעה.
נסים דהן: זו סמכותו של חבר כנסת לבקש הצבעה על סעיף סעיף, לא של היו"ר.
רוני בר-און: מה סמכותי בעניין הזה גברתי היועצת המשפטית.
אנה שניידר: לקבוע את הסדר.
רוני בר-און: זכותי לקבוע את הסדר ואני קובע כפי שקבעתי בהתחלה.
רוני בר-און: האינסטינקטים שלי מגובים על ידי התקנון.
אבשלום וילן: אני מבקש הצבעה שמית.
רוני בר-און: תהיה הצבעה שמית.
רוני בר-און: אנחנו עוברים להצבעה כי אני לא יכול לעכב את זה יותר.
דליה איציק: אבל למה אתה לא יכול?
דליה איציק: אז זה לא יהיה היום, מה יקרה?
רוני בר-און: עברנו להצבעה ומי שיפריע עכשיו יאבד את זכותו להצביע כי אני אוציא אותו.
נסים דהן: זה בניגוד לתקנון וגם האינסטינקטים שלך לא יעזרו לך.
רוני בר-און: מי בעד ההצעה כפי שקראתי אותה בפתח הדיון - - -
דליה איציק: אם אתה רוצה שאני אצביע אני חייבת להגיד משהו לפני.
דליה איציק: אני רוצה להגיד שאין צל של ספק שמהלך הדיון, שאינו תלוי רק בך, ואני מוכרחה להגיד את זה מכיוון שהייתי שותפה וראיתי מה קורה, אבל זה לא בסדר שלא מאפשרים לחברי הכנסת לדבר.
דליה איציק: אין בכלל שאלה על זה.
דליה איציק: מביאים פה הצעה וזה לא משנה אם סיכמו או לא סיכמו אתי, זה לא בסדר ואני רוצה שתדע.
דליה איציק: לא יכול להיות שלהצעה כזו חברי כנסת לא יוכלו להתבטא.
דליה איציק: אם זה טוב או רע ואם יש רוב בסוף או לא, צריך לאפשר לדבר, והליך ההדברות הזו לא התקיים.
דליה איציק: דבר שני, לגבי חוק הפרישה, אני רוצה להגיד שלא יהיו פה אי הבנות אני לא מקבלת את זה וחבריי לא מקבלים את זה.
רוני בר-און: זה לא עולה להצבעה, על זה יהיה דיון.
דליה איציק: רציתי להגיד, ואני שמחה על זה.
דליה איציק: דבר נוסף זה לגבי הטלוויזיה החינוכית, אני מצטערת ששינוי התקפלה התקפלות מוחלטת.
שאול יהלום: מי שמדברת.
דליה איציק: סליחה, אתה בממשלה, לא אני.
דליה איציק: אתה יכול לפרק קואליציה, אני לא.
דליה איציק: לגבי הטלוויזיה החינוכית דעתי ידועה שנים לתודעת השירות הציבורי, שמחתי לשמוע שיו"ר הוועדה יעשה ככל ביכולתו כדי להוציא את הטלוויזיה החינוכית מידיו של האוצר.
רוני בר-און: אנחנו לא דנים בחוקים ואמרתי את זה כבר לחבר הכנסת טל.
דליה איציק: אני רוצה רק להביע את עמדתי פה, היות והובטח לי מה שהובטח לי, אני אצביע היום.
גדעון סער: אדוני היו"ר, דחית מספר פעמים את הדיון הזה, גם משבוע שעבר לשבוע הזה כדי להגיע להסכמה רחבה ככל שניתן.
גדעון סער: באמת ישבנו כל ראשי הוועדות הרלוונטיים ואני רוצה לשבח אותך על האופן שבו עבדת ואני חושב שאם ההגינות הייתה מדריכה, היית מקבל מחמאות על הדרך שבה הובלת את זה ואני רוצה לפחות מצדי לשבח אותך.
גדעון סער: הדבר הזה לא הלך על רוב ומיעוט אלא על הידברות, בסוף ההדברות לא כולם מרוצים אבל אף אחד לא יכול לטעון שאותו דבר שנאמר שבוע שעבר בכמה ישיבות לפני הדברות לא קוים.
גדעון סער: נכון שההידברות לא כללה את חבר הכנסת אחמד טיבי אבל אני משוכנע שאם וכאשר - - -
שאול יהלום: גם לא - - -
רוני בר-און: אני מבקש לא להפריע כשמשבחים אותי.
דני יתום: מעניין מאד שכשמשבחים אותך אתה נותן זמן ללא מגבלות.
גדעון סער: אינני מניח שהוא יעמוד בראש ועדה בעתיד הנראה לעין, אבל אם יבוא היום והוא יעמוד בראש ועדה בכנסת ישראל, שהיא רלוונטית לעניין הזה, אני מניח שתתקיים הדברות גם אתו.
רוני בר-און: תודה רבה, אנחנו עוברים להצבעה על הצעה כפי שקראתי אותה.
רוני בר-און: הכל עובר לוועדת הכספים למעט מה שציינתי במפורש שעובר לוועדות אחרות.
רוני בר-און: קבעתי שמציעים בבלק, זו סמכותי וכך החלטתי.
רוני בר-און: רוני בר- און – בעד.
רוני בר-און: גדעון סער?
רוני בר-און: רוחמה אברהם במקום מיכאל איתן?
רוני בר-און: עמרי שרון?
עמרי שרון: בעד.
ענבל גבריאלי: בעד.
יולי יואל אדלשטיין: בעד.
מיכאל גורלובסקי: בעד.
דניאל בנולו: בעד.
דליה איציק: בעד.
שלום שמחון: בעד.
רוני בר-און: נסים דהן במקום יצחק כהן?
נסים דהן: נגד.
יורי שטרן: בעד.
רוני בר-און: אבשלום וילן במקום זהבה גלאון.
אבשלום וילן: נגד ב"נון" גדול.
רוני בר-און: דוד טל במקום עמיר פרץ?
דוד טל: נגד עם "דל"ד" רבתי.
רוני בר-און: אחמד טיבי?
אחמד טיבי: נגד הביזיון.
רוני בר-און: אני קובע שההצעה עברה ברוב של 14 בעד ו- 7 נגד.
אבשלום וילן: רוויזיה.
נסים דהן: אני מבקש רוויזיה ואי אפשר עכשיו כי עכשיו אחרי 11:00.
רוני בר-און: תוך דקה רוויזיה.
נסים דהן: אי אפשר אחרי 11:00.
רוני בר-און: יושב-ראש הכנסת אפשר לי לסיים את הדיון הזה בהצבעה, בעוד דקה רוויזיה.
נסים דהן: אתה לא יכול לעשות מה שאתה רוצה בכנסת.
רוני בר-און: אתה יכול ללכת לבג"צ, תפסיק להתפרע אני קורא אותך לסדר.
נסים דהן: אתה זה שמתפרע.
רוני בר-און: אני קורא אותך לסדר פעם שניה, פעם שלישית, אני מבקש שתצא, אני אכניס אותך להצבעה.
אבשלום וילן: אני מבקש רוויזיה שמית.
אבשלום וילן: לדעתי, אנחנו עוברים על תקנון הכנסת.
רוני בר-און: אתה לא מדבר כרגע.
רוני בר-און: יש לי אישור לקיים את הישיבה מיו"ר הכנסת.
אחמד טיבי: יש אישור בכתב?
אבשלום וילן: לפני רבע שעה אמרת שעד 11:00 צריך לסיים כי היו"ר לא אישר, פתאום הוא שינה את החלטתו.
רוני בר-און: אמרתי שגלשתי וקיבלתי אישור.
דוד טל: זה ביזיון מה שקורה פה, זו בריונות מה שאתה עושה פה.
רוני בר-און: אני קורא אותך לסדר פעם שניה, פעם שלישית, אני מבקש שתצא החוצה.
דוד טל: במקום לחזק את התדמית של הכנסת הזו אתה במעשיך גורם לביזיון שלה.
אבשלום וילן: אני מבקש התייעצות סיעתית.
אבשלום וילן: לא נותנים להצביע סעיף סעיף , אז אני מבקש התייעצות סיעתית.
רוני בר-און: יש לך התייעצות של דקה.
רוני בר-און: זמן ההתייעצות הסיעתית תם, נא להחזיר את חבר הכנסת טל להצבעה.
דוד טל: אדוני היו"ר אני רוצה להתנצל על המילה "בריונות".
דוד טל: אני עדין חושב שכל מה שקרה הוא לא נכון, אבל אני חוזר בי מהמילה "בריונות".
רוני בר-און: חבר הכנסת טל חזר בו מהמילה "בריונות" ואני מודה לו על כך, הוא חסך ממני טיפול שלא הייתי רוצה לנקוט נגד אף אחד ובוודאי לא נגדו.
אבשלום וילן: לאחר ששקלתי בכובד ראש את החלטתכם, החלטנו בכל זאת להצביע נגד.
רוני בר-און: בסדר, זו הייתה התייעצות פורה, אתם רואים שאפשר להספיק דברים בדקה.
רוני בר-און: מי בעד קיום הרוויזיה ירים את ידו.
רוני בר-און: הצבעה שמית.
רוני בר-און: רוני בר- און – נגד גדעון סער?
גדעון סער: נגד
עמרי שרון: נגד.
ענבל גבריאלי: נגד.
מיכאל גורלובסקי: נגד.
דניאל בנולו: נגד.
שלום שמחון: נגד.
יאיר פרץ: בעד.
רוני בר-און: נסים דהן?
יורי שטרן: נגד.
רוני בר-און: אבשלום וילן?
דוד טל: בעד.
רוני בר-און: 7 בעד 14 נגד, אין רוויזיה.
רוני בר-און: תודה רבה חברים הישיבה הזו נעולה.
רוני בר-און: אני מבקש להתנצל שוב שבלוחות הזמנים לא היה לנו מקום לקיים את הדיון כפי שהייתי רוצה לקיים אותו.
רשף חן: מה היה לנו?
ארבל אסטרחן: אם אתה זוכר, התבקשנו בפעם הקודמת להכין פירוט של איך זה הולך היום מבחינת כל הנושא של פרסום סדר היום בשביל הסעיף הרלוונטי.
רשף חן: "סדר יום כללי - כולל את כלל הנושאים שעל סדר היום (הצעת חוק לקריאה ראשונה, הצעת חוק לקריאה שנייה שלישית, הצעות לסדר שהוחלט לכלול בסדר היום, אי-אמון, בקשות להחיל דין רציפות).
רשף חן: כולל גם 'כותרות' לעניין יום ד' - הצעות חוק פרטיות לדיון מוקדם, הצעות לסדר ושאילתות.
רשף חן: ביום הישיבה האחרון (בדרך כלל ד') - מונח על שולחן הכנסת לפני תום הישיבה, לא מופיע במחשב.
רשף חן: בדרך כלל הנושאים יעלו בשבוע שלאחר מכן לפי סדר הופעתם בסדר היום הכללי.
רשף חן: סדר יום שבועי מפורט לפי ימים - מוגש לנשיאות ביום ב' בשעה 12:00.
רשף חן: לאחר מכן עולה לדפוס ומונח למנהלי הסיעות בתאים, ואחר הצהרים מונח על שולחן הכנסת.
רשף חן: סדר יום מפורט של אותו יום - מונח על שולחן הכנסת בתחילת הישיבה, מופיע במחשב, מפורסם על לוח המודעות שליד המליאה, כולל גם פירוט של הצעות החוק והשאילתות.
רשף חן: שינויים בסדר היום - לעיתים נעשים באופן מיידי.
רשף חן: אם יש תוספת או הרבה שינויים מניחים על שולחן הכנסת סדר יום מתוקן, מעודכן לאותו יום, ומעדכנים גם במחשב ועל הלוח.
רשף חן: בנוסף - המזכירות משתדלת להודיע טלפונית לח"כים הנוגעים בדבר" - זאת אומרת, אם זאת הצעת חוק פרטית של מישהו, או משהו כזה, אז יודיעו לו.
אנה שניידר: שפתאום מתווספת או משהו.
ארבל אסטרחן: שאילתות, או הצעה ממשלתית שמישהו רשום לדבר, או שנייה ושלישית.
אנה שניידר: או ערעור שהתקבל.
רשף חן: עכשיו, מה יש לנו כאן?
רשף חן: זאת כבר הצעה?
ארבל אסטרחן: בסעיף הזה התחלנו ואז אמרנו: למה יום ו' ולא יום ד' והשארנו את זה לבדיקה.
אנה שניידר: עכשיו, בכפוף לבדיקה הזאת, נתחיל.
רשף חן: אוקי, הבנו.
רשף חן: אז אנחנו מתחילים בעצם מסעיף 56.
ארבל אסטרחן: כן, ואחר כך צריך לדלג.
רשף חן: "56.
רשף חן: יושב-ראש הכנסת יקבע את סדר היום השבועי לישיבות הכנסת, בכפוף לאמור בפרק זה, והוראות התקנון לעניין סדרי הדיון בנושאים השונים וסדרי עדיפותם, ויפרסמו לא יאוחר מיום - - -" זה צריך להיות יום ד', נכון?
רשף חן: יום ד' שלפני אותו שבוע.
רשף חן: "- - - יושב-ראש הכנסת רשאי לעשות שינויים בסדר היום, לגרוע ממנו או להוסיף לו, ובלבד שיפרסם הודעה על כך לפחות שעה מראש".
ארבל אסטרחן: אז זה - ראינו שלא.
רשף חן: הוא לא מפרסם מודעה.
ארבל אסטרחן: אפשר להגיד: מוקדם ככל שאפשר, או - -
רשף חן: רגע, כשעושים את השינוי, יכול להיות מצב שאומרים: טוב, עכשיו עולה נושא חדש לסדר היום - וזה מייד?
רשף חן: אין פער של שעה בין לבין?
ארבל אסטרחן: זה יכול לקרות.
ארבל אסטרחן: הם אמרו לי שלפעמים המזכיר אומר להם מהמליאה: תתקשרו לחבר הכנסת זה וזה, תגידו לו שיבוא.
ארבל אסטרחן: משתדלים שלא, אבל לפעמים - השר היה אמור להשיב והוא לא הגיע.
ארבל אסטרחן: אז מתקדמים לנושא אחר.
ארבל אסטרחן: אין מה לעשות.
רשף חן: "ובלבד שיפרסם הודעה על כך לפחות שעה מראש - - -" או שנמסרה הודעה על כך לחברי הכנסת הנוגעים בדבר?
ארבל אסטרחן: לא יקרה מצב שלא יודעים מזה, שפתאום יש נושא עלום שנוסף או הוזז.
ארבל אסטרחן: מי שיש לו עוזרים שמשתדלים להיות בעניינים - יודע.
רשף חן: מה זאת אומרת?
רשף חן: את אומרת שזה יכול להיות מיידי.
רשף חן: יכול להיות שעכשיו מעלים הצעה לחוק שלי.
ארבל אסטרחן: היא הייתה על סדר היום, היא הייתה - -
רשף חן: לא, היא לא הייתה בכלל על סדר היום.
ארבל אסטרחן: אז שמו על השולחן תוספת לסדר היום, שמו על הלוח, הודיעו במחשב והרימו טלפון.
רשף חן: לפחות שעה מראש.
ארבל אסטרחן: לא תמיד.
רשף חן: יכול להיות שזה קורה מעכשיו לעכשיו?
רשף חן: לא יכול להיות.
ארבל אסטרחן: אם הם לא ישיגו אותך, הם לא יעשו את זה מעכשיו לעכשיו.
ארבל אסטרחן: אבל נניח היו שלושה נושאים ששר המשפטים היה צריך להשיב ופתאום הוא נתקע, הוא לא הגיע - אז חייבים פתאום להזיז דברים אחרים.
רשף חן: יכול להיות שיש פרקטיקות שלא צריכות להימשך.
רשף חן: לא כל פרקטיקה מתקבלת על הדעת.
רשף חן: אם הייתם אומרים לי שהפרקטיקה מאפשרת להעלות נושא מעכשיו לעכשיו, אז היא גם בניגוד לתקנון, גם לא מתקבלת על הדעת.
ארבל אסטרחן: לפי מה שנאמר לי במזכירות, הם משתדלים ככל שניתן בעצמם לדעת - -
רשף חן: מה זה "ככל שניתן"?
רשף חן: האם מותר להם עכשיו להעלות הצעת חוק שלי בלי שדיברו אתי בטלפון ובלי שנתנו לי לפחות שעה התראה?
רשף חן: בואו נניח שאנחנו כרגע - -
סגן מזכיר הכנסת דוד לב: לקריאה ראשונה?
סגן מזכיר הכנסת דוד לב: זה לא נעשה בלי תאום עם חבר הכנסת המציע.
ארבל אסטרחן: בקשר טלפוני.
רשף חן: כי צריך שעה מראש.
סגן מזכיר הכנסת דוד לב: אנחנו צריכים לתאם את זה אתך.
סגן מזכיר הכנסת דוד לב: אולי אתה לא בבניין?
ארבל אסטרחן: הם עושים דברים בתיאום.
ארבל אסטרחן: הם לא ישימו משהו בלי שאתה תדע או בלי שאתה תהיה מוכן.
רשף חן: אני מציע שנשאיר כך: "ובלבד שיפרסם הודעה על כך לפחות שעה מראש".
אנה שניידר: צריך לא לגעת בזה בכלל.
אנה שניידר: כרגע לא להתעסק עם זה.
אנה שניידר: אם לא יתעוררו בעיות, שיישאר ה"לפחות שעה מראש".
סגן מזכיר הכנסת דוד לב: קח את הסעיף של "קביעת סדר היום השבועי".
סגן מזכיר הכנסת דוד לב: אם זה סדר היום השבועי שבעיקרון התפרסם בשבוע שלפני כן, אז זה לא שינוי מעכשיו לעכשיו.
סגן מזכיר הכנסת דוד לב: איך צץ פה השינוי מעכשיו לעכשיו?
סגן מזכיר הכנסת דוד לב: הוא נמצא על סדר היום היומי?
רשף חן: "יושב-ראש הכנסת רשאי לעשות שינויים בסדר היום, לגרוע ממנו - -"
סגן מזכיר הכנסת דוד לב: איזה סדר יום?
סגן מזכיר הכנסת דוד לב: תראה את כותרת השוליים פה.
סגן מזכיר הכנסת דוד לב: "קביעת סדר היום השבועי".
רשף חן: סדר היום השבועי, הפרקים שלו זה הסדר היומי.
סגן מזכיר הכנסת דוד לב: אז אני אומר שבסדר היום שנקבע בשבוע הקודם, אין שינוי מעכשיו לעכשיו.
סגן מזכיר הכנסת דוד לב: מעבר לזה, יש לך את סדר היום היומי.
רשף חן: זה המקום היחיד שבו מדובר על היכולת של יושב-ראש הכנסת לשנות משהו.
סגן מזכיר הכנסת דוד לב: השאלה היא אם זה המקום.
סגן מזכיר הכנסת דוד לב: כי את מדברת פה על סדר היום היומי ולא השבועי.
ארבל אסטרחן: הוא יכול לעשות השינוי גם ביומי.
רשף חן: השבועי מורכב משלושה יומיים.
סגן מזכיר הכנסת דוד לב: סדר היום השבועי, זה שמתפרסם בסוף השבוע, הוא סדר יום שהוא מחסן נושאים.
סגן מזכיר הכנסת דוד לב: הוא אומר: הישיבות תתקיימנה בימים ובשעות אלה ואלה - בדרך כלל השעות השגרתיות, או אם יש שינוי - ואז זה מתחיל למנות, בדרך כלל לפי הסדר ההגיוני, קרי: אי-אמון, הודעת ממשלה וכולי, והצעות חוק וכיוצא באלה שאתה יודע עליהן.
סגן מזכיר הכנסת דוד לב: זה מונח מקודם.
רשף חן: אוקי.
רשף חן: זה חוזר למה שגרם לדבר הזה.
רשף חן: בין "ויפרסמו לא יאוחר מיום ד' שלפני אותו שבוע" ובין: "יושב-ראש הכנסת - -" צריך למלא את התוכן של קביעת הימים.
רשף חן: אז צריך להיות שסדר יום מפורט - וזה גם מבהיר שהשבועי הוא לא מפורט.
סגן מזכיר הכנסת דוד לב: על הלוח שבכניסה לבניין לא מפרסמים את סדר היום השבועי, מפרסמים את היומי.
סגן מזכיר הכנסת דוד לב: למעשה, חבר הכנסת שמגיע למליאה לקראת 16:00, בין אם הוא רואה את זה במחשב, בין אם על השולחן ובין אם על הלוח, מה שהוא רואה זה מה שיש לפניו היום.
סגן מזכיר הכנסת דוד לב: הדף שמתחלף זה הדף היומי.
אנה שניידר: אז אפשר לעשות, באמת, (א) ו-(ב) ולכתוב : "יושב-ראש הכנסת רשאי לעשות שינויים בסדר היום, לגרוע ממנו או להוסיף לו, ובלבד שלגבי שינוי בסדר היום לאותו יום תפורסם הודעה על כך - -
רשף חן: לא משנה, אם זה למחר אז זה 25 שעות.
רשף חן: אבל אנה, בכל זאת אני חושב שצריך , אם זה הנוהל - מה שיגשר בין הקביעה השבועית הזאת שהיא כללית מאוד לבין השינויים שבאמת הגיוניים, כמו שדוד אומר, זה שנכניס כאן הוראות שמבהירות איך נקבע סדר היום היומי.
רשף חן: ואז נכניס כאן אחרי ה; ונאמר שסדר יום מפורט - -
אנה שניידר: של אותו יום.
רשף חן: לא, סדר יום שבועי מפורט.
רשף חן: קודם כל יש לנו סדר יום שבועי מפורט.
רשף חן: נכון?
רשף חן: בפסקה השנייה.
רשף חן: סדר יום שבועי מפורט יוגש על-ידי יושב-ראש הכנסת לנשיאות עד יום ב' בשעה 12:00.
ארבל אסטרחן: הנשיאות מאשרת את זה.
רשף חן: זה לאישור הנשיאות?
רשף חן: אז יפה.
רשף חן: יוגש על-ידי יושב-ראש הכנסת לנשיאות.
אנה שניידר: המזכירות מביאה את זה.
רשף חן: אבל יושב-ראש הכנסת קובע בעצם.
רשף חן: לא?
סגן מזכיר הכנסת דוד לב: בפתיחת הישיבה של יושב-ראש הכנסת והסגנים, היושב ראש אומר: מה יש לנו השבוע?
סגן מזכיר הכנסת דוד לב: יש לנו כך וכך.
רשף חן: הם צריכים לאשר את זה?
רשף חן: יש הצבעה?
סגן מזכיר הכנסת דוד לב: אין הצבעה.
רשף חן: אז זה לא לאישור.
אנה שניידר: הם מאשרים רק הצעות דחופות לסדר היום.
סגן מזכיר הכנסת דוד לב: גם את זה לא בהצבעה.
ארבל אסטרחן: זה לפי סעיף 1 ששם יש סמכות להסיר.
אנה שניידר: והם מאשרים דיון מהיר בוועדות.
ארבל אסטרחן: גם בעניין זה יש סמכות נפרדת לנשיאות.
ארבל אסטרחן: פה לא כתוב הנשיאות, פה כתוב - -
רשף חן: אבל סדר היום השבועי המפורט כולל גם את הנושא של ההצעות לסדר, נכון?
אנה שניידר: גם הצעות לסדר, גם הצעות לדיון מהיר, גם הצעות חוק שיונחו על שולחן הכנסת, שאנחנו בודקים אם הן אינן גזעניות וכדומה.
רשף חן: ואת כל זה הנשיאות בעצם מחליטה?
רשף חן: אז אני חושב ש"סדר יום שבועי מפורט ייקבע על-ידי הנשיאות ביום ב' בצהרים".
רשף חן: בלי לכתוב שעה.
ארבל אסטרחן: היום לא כתוב שזה הנשיאות.
סגן מזכיר הכנסת דוד לב: לא כתוב שזה על-ידי הנשיאות.
ארבל אסטרחן: היום הסמכות היא של היושב ראש.
ארבל אסטרחן: הוא מביא את זה בפני הנשיאות.
רשף חן: למשל, לגבי הצעות לסדר?
אנה שניידר: את זה הוא חייב.
ארבל אסטרחן: בהוראות הדחופות כתוב מפורש: הנשיאות.
ארבל אסטרחן: כנ"ל לגבי דיון מהיר.
ארבל אסטרחן: כתוב במפורש: הנשיאות.
רשף חן: אז רק יוגש.
רשף חן: לא ייקבע אלא יוגש.
רשף חן: "סדר יום שבועי מפורט יוגש לנשיאות עד יום ב' בצהרים".
רשף חן: נעזוב על-ידי מי.
ארבל אסטרחן: ויובא לידיעת חברי הכנסת.
רשף חן: קודם כל, יוגש לנשיאות עד יום ב' בצהרים.
ארבל אסטרחן: נחלק את זה: א' יהיה: "היושב ראש ייקבע את סדר היום השבועי לישיבות הכנסת בכפוף לאמור בפרק זה - - - לא יאוחר מיום ד' שלפני אותו שבוע".
רשף חן: ב': סדר יום שבועי מפורט יוגש לנשיאות.
רשף חן: בלשון סביל.
אנה שניידר: אבל אין לנו מוסד נשיאות.
ארבל אסטרחן: כתוב: "היו"ר והסגנים" אבל אפשר להכניס גם את הנשיאות.
ארבל אסטרחן: היה לנו: "הכנסת תבחר את יושב-ראש הכנסת ואת הסגנים" - זה סעיף 2 לתקנון, זה הסעיף הראשון שלנו.
ארבל אסטרחן: אפשר פה לכתוב: להלן נשיאות הכנסת.
רשף חן: אולי "והם יהוו יחדיו את נשיאות הכנסת".
רשף חן: ואז פה, בסעיף ב': "סדר יום שבועי מפורט - - " זה לא "ייקבע בנשיאות".
רשף חן: כי שם בעצם יש עבודה משולבת.
רשף חן: יש דברים בסמכות שלו, יש דברים בסמכות שלהם.
ארבל אסטרחן: השאלה היא אם הם יכולים לבוא ולהגיד לו: ההצעה הפרטית הזאת לא תעלה השבוע.
ארבל אסטרחן: זה נותן להם את הסמכות - -
רשף חן: אבל יש דברים שכן.
סגן מזכיר הכנסת דוד לב: מה שהם קובעים זה את דחיפות ההצעות.
אנה שניידר: על זה יש סמכות ערעור.
סגן מזכיר הכנסת דוד לב: ואת הצעות החוק לבדוק שאין בהן דברי גזענות וכולי.
ארבל אסטרחן: יש שלוש הצעות חוק פרטיות ביום רביעי.
רשף חן: ואם זה ייקבע בנשיאות, מזה נובע שניתנה לנשיאות הסמכות?
ארבל אסטרחן: שהרוב בנשיאות קבע.
רשף חן: טוב, אז "סדר יום שבועי מפורט יוגש לנשיאות עד יום שני בצהרים".
ארבל אסטרחן: ויובא לידיעת חברי הכנסת?
ארבל אסטרחן: אולי לא נגיד יום שני, אלא "יוגש על-ידי יושב-ראש הכנסת לנשיאות עד יום הישיבה הראשון בשבוע.
רשף חן: ויפורסם בסמוך לאחר מכן, אך לא יאוחר מתחילת הישיבה הראשונה באותו שבוע.
רשף חן: ג'.
רשף חן: יושב-ראש הכנסת רשאי לעשות שינויים בסדר היום, לגרוע ממנו או להוסיף לו, ובלבד שיפרסם הודעה על כך מראש או תוך תיאום עם חבר הכנסת הנוגע בדבר.
אנה שניידר: אפשר לכתוב: זמן סביר או ככל שניתן, או מוקדם ככל שניתן.
סגן מזכיר הכנסת דוד לב: אל תסבך את הסעיף.
רשף חן: אז תשאיר אותו שעה מראש.
רשף חן: אני מניח שמדברים עם חבר הכנסת.
רשף חן: אם הוא מסכים, הוא מוותר על זכותו, לכאורה.
רשף חן: האמת היא שזאת לא מדיניות נכונה, לעשות את זה.
ארבל אסטרחן: משתדלים לא לעשות את זה.
ארבל אסטרחן: לפעמים פתאום השר לא הגיע, צריך להזיז דברים.
רשף חן: בקיצור, בואי נשאיר את זה כך.
רשף חן: לא נפתח את תיבת פנדורה הזאת.
ארבל אסטרחן: אז ג' נשאר כמו שהוא.
רשף חן: אז מה זה: "לא יחול על הודעת הממשלה לפי סעיף 61"?
סגן מזכיר הכנסת דוד לב: שהממשלה יכולה בכל עת לבקש להודיע.
רשף חן: ודאי, כי לא צריך בשבילה סדר יום בכלל.
רשף חן: אה, הוראה זו מדברת על כל סעיף 56.
רשף חן: לדעתי זה מיותר לגמרי לכתוב את זה.
רשף חן: את יודעת מה?
רשף חן: זה אמור לחול לא רק על ג', אלא על הכל.
ארבל אסטרחן: הם הוסיפו את זה.
אנה שניידר: כי גם זה מופיע בסדר היום.
ארבל אסטרחן: סעיף 32 מסמיך את יושב-ראש הכנסת לקבוע שינויים ותוספות בסדר היום, אך לא אחת התעוררו ויכוחים באשר למועד בו הם רשאים לעשות כן.
ארבל אסטרחן: מוצע לאפשר שינויים לא יאוחר מאשר שעה מראש.
רשף חן: אז התוספת "שעה מראש" היא בכלל לא המצב הקיים.
רשף חן: זו הצעה שלהם.
רשף חן: בעצם כל זה לא קיים בכלל.
סגן מזכיר הכנסת דוד לב: זאת הייתה המציאות.
רשף חן: אז "בלבד שיפרסם הודעה מראש", זה נכון.
ארבל אסטרחן: אפשר להודיע מראש "מוקדם ככל שניתן".
ארבל אסטרחן: או שבכל זאת אתה רוצה להשאיר שעה מראש?
אנה שניידר: ובלבד שיפרסם על כך הודעה מראש.
סגן מזכיר הכנסת דוד לב: בלי שעה.
ארבל אסטרחן: אני מוחקת את הסיפא של: "הוראה זו לא תחול על הודעת הממשלה - - " כי גם בסעיף כתוב שהיא יכולה בכל עת.
רשף חן: זה לא סדר יום, זה מחוץ לו.
ארבל אסטרחן: הם שמים מודעה עם סדר היום המתוקן, או שהם שמים תוספת ואז כתוב: "תוספת לסדר היום".
רשף חן: נשאיר את זה "ובלבד שיפרסם הודעה על כך מראש".
רשף חן: מה לגבי סדר יום מפורט של אותו יום?
רשף חן: מונח על שולחן הכנסת בתחילת הישיבה, מופיע במחשב, מפורסם על לוח המודעות - כי חלים שינויים?
אנה שניידר: זה כדי שחבר כנסת יידע ביום ג' מה צפוי.
סגן מזכיר הכנסת דוד לב: למשל, אם הייתה לך כותרת: